стойности се намалява експозицията с оглед на отношението на ливъридж. Институциите осигуряват приспадането на тези стойности от сумите, които се оповестяват в {LRCom;3}, {LRCom;11}, {LRCom;16}, {LRCom;19}, и {LRCom;21}.
 1.2. Референтна дата
 5.
 В полето „референтна дата“ институциите въвеждат датата, за която се отнася информацията, оповестена от тях в образци LRSum, LRCom и LRSpl. Тази дата е последният календарен ден на третия месец от съответното тримесечие.
 6.
 В полето „Наименование на субекта“ институциите въвеждат наименованието на субекта, за който се отнася информацията, посочена в образци LRSum, LRCom, LRSpl и LRQua.
 7.
 В полето „Ниво на прилагане“ институциите посочват нивото на прилагане, въз основа на което са представени данните в образците. При попълването на това поле институциите избират една от следните възможности:
 —
 консолидирано
 —
 индивидуално
 —
 подконсолидирано
 1.3. Референтна дата
 8.
 За целите на настоящото приложение и свързаните с него образци са използвани следните съкращения:
 —
 РКИ — Регламент за капиталовите изисквания, т.е. Регламент (ЕС) No 575/2013.
 —
 СФЦК — сделки за финансиране на ценни книжа, което означава „репо сделки, сделки за предоставяне/получаване в заем на ценни книжа или стоки, трансакции с удължен сетълмент и маржин заемни сделки“ съгласно Регламент (ЕС) No 575/2013.
 ЧАСТ 2: ИНСТРУКЦИИ ЗА ОТДЕЛНИТЕ ОБРАЗЦИ
 2. Образец LRSum: Обобщение на равнението на счетоводните активи и експозициите с оглед на отношението на ливъридж
 9.
 При попълване на образец LRSum от приложение I институциите прилагат указанията от настоящия раздел.
 Препратки към правни норми и указания
 Ред
 {1}
 Общо активи съгласно публикуваните финансови отчети
 Институциите оповестяват общо активите, публикувани в техните финансови отчети съгласно приложимата счетоводна рамка, както е определена в член 4, параграф 1, точка 77 от Регламент (ЕС) No 575/2013.
 {2}
 Корекция за субекти, консолидирани за целите на счетоводното отчитане, но които не попадат в обхвата на пруденциалната консолидация
 Институциите оповестяват разликата между стойността на експозицията с оглед на отношението на ливъридж, оповестена в {LRSum;8}, и тази на общо счетоводните активи, оповестена в {LRSum;1}, която произтича от разликата между счетоводния и пруденциалния обхват на консолидацията.
 Ако тази корекция води до увеличаване на експозицията, институциите я оповестяват като положителна стойност. Ако тази корекция води до намаляване на експозицията, институциите я оповестяват като отрицателна стойност.
 {3}
 (Корекция за активи, предмет на доверително управление, които са признати в счетоводния баланс съгласно приложимата счетоводна рамка, но са изключени от мярката за общата експозиция с оглед на отношението на ливъридж в съответствие с член 429, параграф 13 от Регламент (ЕС) No 575/2013)
 Институциите оповестяват стойността на отписаните доверителни дейности в съответствие с член 429, параграф 13 от Регламент (ЕС) No 575/2013.
 Тъй като тази корекция намалява мярката за общата експозиция с оглед на отношението на ливъридж, институциите поставят в скоби стойността, оповестена в този ред (което означава отрицателна стойност).
 {4}
 Корекция за дериватни финансови инструменти
 За кредитните деривати и договорите, изброени в приложение II към Регламент (ЕС) No 575/2013, институциите оповестяват разликата между счетоводната стойност на дериватите, признати като активи, и стойността на експозицията с оглед на отношението на ливъридж, определена чрез прилагане на член 429, параграф 4, буква б), член 429, параграф